***MINISTERUL JUSTIŢIEI***

***6 decembrie 2013***

**Cominicat de presă privind participarea ministrului justiţiei la lucrările Consiliului Justiţie şi Afaceri Interne**

              Ministrul justitiei, Robert CAZANCIUC, a participat la lucrările Consiliului Justiţie şi Afaceri Interne, care a avut loc la Bruxelles, la 6 decembrie 2013. Acestă reuniune marchează sfârşitul Președinției lituaniene a Consiliului Uniunii Europene.

              Au fost adoptate proiecte de acte normative privind recunoaşterea reciprocă a hotărârilor judecătoreşti şi poprirea conturilor bancare. Au fost dezbătute şi aspecte privind protecţia datelor cu caracter personal.

            De asemenea, oficialii europeni au discutat pe marginea capitolului privind justiţia din Evaluarea ce va fi efectuată în contextul Semestrului european (aşa numitul Justice Scoreboard). Ministrul roman a susţinut necesitatea existenţei unui asemenea exerciţiu la nivel european, pentru a obţine imaginea de ansamblu a eficienţei sistemelor de justiţie civilă şi administrativă din toate Statele Membre. In acelaşi timp, a agreat şi ideea cooperării dintre Comisia Europeană şi Consiliul Europei, în vederea armonizării evaluărilor din domeniul justiţiei.

              Miniştrii din cele 28 de state UE au purtat discuții asupra dezvoltării pe viitor a ariei justiție. In interventia sa, oficialul roman a accentuat ideea necesității mutării acentului de pe latura legiferării pe cea a implementării, având în vedere că bazele normative au fost deja instituite. În viziunea ministrului justiției, următoarea programare multianuală ar trebui să se axeze pe consolidarea încrederii reciproce între statele membre, pe îmbunătățirea cooperării autorităților judiciare, în vederea combaterii criminalității organizate și pe accentuarea dimensiunii europene a formării profesionale pentru practicienii din domeniul dreptului.

În primul semestru al anului 2014, preşedinţia rotativă a Consiliului Uniunii Europene va fi asigurată de Grecia.